3. ΝΟΜΟΣ υπ’ αριθ. 895 της 28/30 Οκτ. 1943 Περί καθορισμού αμοιβών επικηρυσσομένων ατόμων. Άρθρον μόνον 1.Παρέχεται εις τον Υπουργόν των Οικονομικών το δικαίωμα όπως δι’ αποφάσεώς του ενεργή αναπροσαρμογήν των χρηματικών ποσών επικηρύξεως καταζητουμένων ατόμων, εφ’ όσον ο φόνος ή η σύλληψις τούτων γίνεται έξ μήνας τουλάχιστον από της επικηρύξεως. 2.Η αναπροσαρμογή γίνεται κατά την κρίσιν του Υπουργού Οικονομικών αναλόγως της αγοραστικής αξίας της δραχμής κατά τον χρόνον επικηρύξεως και της τοιαύτης κατά τον χρόνον συλλήψεως ή φόνου. Η ισχύς του παρόντος άρχεται από της 1ης Ιουλίου ε.ε. 